Policija u RS za 1. maj kaznila 201 osobu

Zaključak Republičkog štaba za vanredne situacije o ograničenju i zabrani kretanja lica na teritoriji RS kojom je zabranjeno kretanje lica sa navršenih 65 godina života i više, kao i zabrane kretanje svim licima na javnim površinama u vremenu od 12,00 do 05,00 časova u protekla 24 časa prekršio je 201 građanin u Republici Srpskoj, saopšteno je iz MUP-a.

Od ove zabrane su izuzeta lica kojima poslodavac izda potvrdu o potrebi kretanja zbog nesmetanog obavljanja procesa rada (obrazac potvrde može se preuzeti na www.vladars.net  i www.mup.vladars.net) i lica kojima MUP Srpske izda dozvolu za kretanje (potvrda za licima koji nemaju poslodavca, a koja se obrate nadležnoj policijskoj stanici izkazajući potrebu za nesmetanim kretanjem).

Policijski službenici su evidentirali i osam prekršaja zbog okupljanja više od tri osobe na jednom javnom mjestu – navodi se u saopštenju.

Podsjećamo, u Republici Srpskoj na snazi je zabrana kretanja danas, 02.05.2020. godine od 12.00 časova do 03.05.2020. godine u 05,00 časova, te sutra, 03.05.2020. godine od 12,00 časova do  04.05.2020. godine u 05,00 časova.

Ministarstvo unutrašnjih poslova Republike Srpske apeluje na građane da poštuju Zaključak Republičkog štaba za vanredne situacije o obaveznom sprovođenju mjera za reagovanje na pojavu bolesti izazvane novim virusom korona (COVID-19) u Republici Srpskoj, a kojim se propisuju vanredne mjere u cilju prevencije širenja virusa korona “SARS-CoV-2” i “COVID-19” bolesti na teritoriji Republike Srpske.